ҚОНУНИ ҶУМҲУРИИ ТОҶИКИСТОН

**ОИД БА ВОРИД НАМУДАНИ ТАҒЙИРУ ИЛОВАҲО БА ҚОНУНИ ҶУМҲУРИИ ТОҶИКИСТОН «ДАР БОРАИ БАМЕЪЁРДАРОРИИ ТЕХНИКӢ»**

**Моддаи 1.** Ба Қонуни Ҷумҳурии Тоҷикистон «Дар бораи бамеъёрдарории техникӣ» аз 19 майи соли 2009 (Ахбори Маҷлиси Олии Ҷумҳурии Тоҷикистон, с. 2009, №5, мод. 329; с. 2011, №6, мод. 439) тағйиру иловаҳои зерин ворид карда шаванд:

1. Дар муқаддимаи Қонун калимаи «ӯҳдадориҳои» ба калимаи «уҳдадориҳои» иваз карда шавад.

2. Дар моддаи 1:

- дар сархати чорум калимаҳои «саломатӣ ва ирсияти» ба калимаи «саломатии» иваз карда шаванд;

- дар сархати нуҳум калимаи «муқарраршуда» ба калимаҳои «муқарраршудаи ҳуҷҷатҳои меъёрии техникӣ» иваз карда шавад.

3. Аз матни моддаи 2 аломат ва калимаи «(Сарқонуни)» хориҷ карда шаванд.

4. Матни моддаи 3 дар таҳрири зерин ифода карда шавад:

«Ҳамкориҳои байналмилалӣ дар соҳаи бамеъёрдарории техникӣ тибқи қонунгузории Ҷумҳурии Тоҷикистон ва санадҳои ҳуқуқии байналмилалие, ки Тоҷикистон онҳоро эътироф намудааст, амалӣ карда мешаванд.».

5. Дар қисми 1 моддаи 5:

- дар сархати якум калимаҳои «саломатӣ ва ирсияти» ба калимаи «саломатии» иваз карда шаванд;

- ба сархати шашум пеш аз калимаи «истифодаи» калимаҳои «таъмини самаранокии энергетикӣ,» илова карда шаванд.

6. Дар сархати ҳаштуми моддаи 6 калимаи «чопи» ба калимаи «интишори» иваз карда шавад.

7. Дар моддаи 8:

- дар сархати чоруми қисми 1 калимаи «чопи» ба калимаи «интишори» иваз карда шавад;

- дар қисми 3 калимаҳои «техникии мазкур» ба калимаи «техникӣ» иваз карда шаванд.

8. Дар моддаи 9:

- дар ном ва муқаддимаи модда калимаҳои «Салоҳияти» ва «салоҳиятҳои» мувофиқан ба калимаҳои «Ваколатҳои» ва «ваколатҳои» иваз карда шаванд;

- дар сархати даҳум ва тамоми матни Қонун калимаҳои «мӯҳлати», «мӯҳлат», «Мӯҳлати» ва «мӯҳлате» мувофиқан ба калимаҳои «муҳлати», муҳлат», «Муҳлати» ва «муҳлате» иваз карда шаванд.

9. Дар моддаи 10:

- дар номи модда калимаҳои «ҳокимияти иҷроияи» ба калимаҳои «иҷроияи ҳокимияти» иваз карда шаванд;

- дар матни модда калимаҳои «иҷроияи ҳокимияти давлатии Ҷумҳурии Тоҷикистон» ва «салоҳияти» мувофиқан ба калимаҳои «дигари иҷроияи ҳокимияти давлатӣ» ва «ваколатҳои» иваз карда шаванд.

10. Ба қисми 1 моддаи 12 сархати чорум бо мазмуни зерин илова карда шавад:

«- баланд бардоштани рақобатнокии маҳсулот (хизматрасонӣ);».

11. Дар моддаи 13:

- ба қисми 4 сархати якум бо мазмуни зерин илова карда шавад:

«- тавсифи сатҳи хатари эҳтимолӣ ба бехатарии биологӣ, экологӣ, радиатсионӣ, саноатӣ, химиявӣ, ягонагии усулҳои санҷишу ченкунӣ ва талаботи дигари бехатарии маҳсулот. Тавсифи мазкур бояд талаботро оид ба иттилоотонии истеъмолкунандагон (харидорон) дар бораи зарар ва омилҳое, ки аз онҳо хавфи расондани зарар ба ҳаёт ва саломатии инсон, муҳити зист, олами ҳайвонот ва наботот вобастагӣ дорад, ба эътибор гирад;»;

- дар қисми 8 калимаҳои «баёнёфта корношоям» ба калимаҳои «пешбинишуда номувофиқ» иваз карда шаванд.

12. Дар қисми 1 моддаи 22 калимаи «чопшуда» ба калимаи «интишоршуда» иваз карда шавад.

13. Дар моддаи 23:

- қисми 1 дар таҳрири зерин ифода карда шавад:

«1. Маблағгузории корҳои бамеъёрдарории техникӣ аз ҳисоби буҷети ҷумҳуриявӣ, шахсони воқеӣ ва ҳуқуқии манфиатдор, инчунин сарчашмаҳои дигаре, ки қонунгузории Ҷумҳурии Тоҷикистон манъ накардааст, амалӣ карда мешавад.»;

- дар муқаддимаи қисми 2 калимаҳои «маблағи буҷети ҷумҳуриявӣ мебошад» ба калимаҳои «буҷети ҷумҳуриявӣ маблағгузорӣ карда мешаванд» иваз карда шаванд.

14. Моддаи 241 бо мазмуни зерин илова карда шавад:

«**Моддаи 241**. **Ҳалли баҳсҳо дар соҳаи бамеъёрдарории техникӣ**

Баҳсҳо дар соҳаи бамеъёрдарории техникӣ тибқи қонунгузории Ҷумҳурии Тоҷикистон ҳал карда мешаванд.».

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти Ҷумҳурии Тоҷикистон Эмомалӣ Раҳмон**

**ш. Душанбе, 11 феврали соли 2025, №2150**

Қарори

Маҷлиси миллии Маҷлиси Олии

Ҷумҳурии Тоҷикистон

**Дар бораи Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи бамеъёрдарории техникӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси миллии Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи бамеъёрдарории техникӣ» ҷонибдорӣ карда шавад.

**Раиси Маҷлиси миллии**

**Маҷлиси Олии Ҷумҳурии Тоҷикистон Рустами Эмомалӣ**

**ш. Душанбе, 3 феврали соли 2025, №601**

Қарори

Маҷлиси намояндагони

Маҷлиси Олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи бамеъёрдарории техникӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи бамеъёрдарории техникӣ» қабул карда шавад.

**Раиси Маҷлиси намояндагони**

**Маҷлиси Олии Ҷумҳурии Тоҷикистон М. Зокирзода**

**ш. Душанбе, 25 декабри соли 2024, № 1517**